**Infostánky – Potravinový odpad**

### Dňa 7.2.2018 (streda – počas veľkej prestávky) pre Vás Kolégium Zelenej školy pripravilo infostánky pre 1. a 2. stupeň na tému POTRAVINOVÝ ODPAD.

### Pre žiakov bolo nachystaných niekoľko aktivít.

 Pexeso – V infostánkoch bolo pripravené pexeso -dvojice obrázkov potravín. Žiaci museli správne priradiť potraviny k jednej z 2 možností, ktorá bola typická pre danú potravinu a to k:

* minimálna trvanlivosť do...
* spotrebujte do...

Za správne priradenie a otočenie hráč získal cukrík. Pexeso na 1. stupni mali pripravené dievčatá deviatačky- Majka Bachanová a Henka Lesáková. Na 2. stupni to bola Maťka Rázgová a Emmka Pačikovská.

 Letáčiky o Potravinovom odpade (1. letáčik - Rozoznávaj dátumy, 2. letáčik-Ako plytvať menej potravinami...) - Letáčiky rozdávali žiačky 5. ročníka – ako ináč členky Kolégia Zelenej školy (Kika Žihlavníková, Simonka Struhárová, Noemi Šrobárová a ja Beátka Gáliková). Z letáčikov sa mohli žiaci ale aj zamestnanci školy dozvedieť mnoho nových informácií, ktoré sa týkali potravín a odpadu z nich.

Na nástenkách boli zavesené informačné plagáty o potravinovom odpade, ktoré si mohli žiaci 2. stupňa sami prečítať. Na 1. stupni pomáhal s výkladom plagátov naším „drobcom“ Jakub Slimák .

Fotodokumentáciu tejto milej aktivity mala na starosti Sabínka Magulová.

Dúfam, že sa vám táto aktivita, nami (Kolégiom Zelenej školy) páčila .

Beáta Gáliková ☺

